Ir-Russja toffri li tospita t-taħdidiet bejn l-Ażerbajġan u l-Armenja
Ir-Russja offriet li tospita taħdidiet biex jintemm il-ġlied bejn il-forzi Ażerbajġani u Armeni. Din l-offerta saret mill-Ministru għall-Affarijiet Barranin Russu Sergei Lavrov waqt telefonata li għamel lill-Ministri għall-Affarijiet Barranin taż-żewġ pajjiżi. Ir-Russja hija parti minn alleanza militari mal-Armenja u għandha bażi militari fil-pajjiż. Madanakollu għandha wkoll rabtiet mal-Gvern tal-Ażerbajġan. Intant, fil-jum tal-Erbgħa il-President tal-Ażerbajġan Ilham Aliyez ta l-kelma tiegħu li se jibqa' jattakka sakemm il-forzi Armeni jitilqu mir-reġjun Nagorno-Karabakh, li ilu taħt il-kontroll tal-Armeni sa mill-1994 minkejja li r-reġjun huwa meqjus parti mill-Ażerbajġan. Minn nhar il-Ħadd sal-lum ġew irrapportati aktar minn 100 imwiet hekk kif qed il-ġlied bejn iż-żewġ forzi dwar ir-reġjun huwa fost l-agħar f'dawn l-aħħar snin.